
	注讚 砖讬住转诐 讛讙讜诇诇. 讘讻诇 诪拽讜诐 诪驻专砖 专砖''讬 讚讙讜诇诇 讛讜讗 讻讬住讜讬 讗专讜谞讜 砖诇 诪转 讜讚讜驻拽 讚祝 砖谞转讜谉 诪爪讬讚讜 讜谞拽专讗 讚讜驻拽 注诇 砖诐 砖讛诪转 讚讜驻拽 砖诐 讻诪讜 讞转讬讻讛 讙讜驻讛 转讬讛讜讬 住讬诪谉 讗讬 讚讗讚驻拽讗 讗讬 讚讗讟诪讗 讘驻专拽 讗诇讜 诪爪讬讗讜转 (讘''诪 讚祝 讻讙:) 砖谞拽专讗 讚讜驻拽 诇驻讬 砖讛谞砖讬诪讛 讚讜驻拽转 讜讗讬谉 谞专讗讛 诇专''转 诪讚讗诪专 讘讘专讻讜转 驻专拽 诪讬 砖诪转讜 (讚祝 讬讟: 讜砖诐) 诪讚诇讙讬诐 讛讬讬谞讜 注''讙 讗专讜谞讜转 诇拽专讗转 诪诇讻讬 讗讜诪讜转 讛注讜诇诐 讜讗讬 讗专讜谉 讛讬讬谞讜 讙讜诇诇 讜讚讜驻拽 讛讬讗讱 讛讬讜 诪讚诇讙讬谉 注诇讬讜 讜讛诇讗 讙讜诇诇 讜讚讜驻拽 诪讟诪讗讬谉 讘讗讛诇 讻讚讗诪专 讘讞讜诇讬谉 讘驻专拽 讛注讜专 讜讛专讜讟讘 (讚祝 拽讻讜:) 讙讜诇诇 讜讚讜驻拽 诪讟诪讗 讘诪讙注 讜讘讗讛诇 讜讗讬谞讜 诪讟诪讗 讘诪砖讗 讜注讜讚 讚讗诪专 讘注讬专讜讘讬谉 (讚祝 讟讜:) 讻诇 讚讘专 砖讬砖 讘讜 专讜讞 讞讬讬诐 讗讬谉 注讜砖讬谉 讗讜转讜 诇讗 讙讜诇诇 诇拽讘专 讜诇讗 讚讜驻谉 诇住讜讻讛 讜诇讗 诇讞讬 诇诪讘讜讬 讜讗讬 讻驻讬' 讛拽讜谞讟' 讜讻讬 讚专讱 诇注砖讜转 讻讬住讜讬 讗专讜谉 诪讘注诇讬 讞讬讬诐 讜注讜讚 讘驻专拽 讘讛诪讛 讛诪拽砖讛 (讞讜诇讬谉 注讘.) 诪专讘讬谞谉 讚讜驻拽 讚诪讟诪讗 诪讚讻转讬讘 注诇 驻谞讬 讛砖讚讛 讜诇驻讬' 讛拽讜谞讟专住 讛讜讗 诪讜谞讞 讘拽专拽注 讚讛讬讬谞讜 讗专讜谉 讜诇讗 注诇 驻谞讬 讛砖讚讛 讜注讜讚 讚转谞谉 讘诪住' 讗讛诇讜转 讘驻''讘 (诪砖谞讛 讚) 讚讜驻拽 讚讜驻拽讬诐 讟讛讜专 讜讗讬 讻驻讬专讜砖 讛拽讜谞讟专住 讜讻讬 讚专讱 诇讛谞讬讞 砖谞讬 拽专砖讬诐 诪讬诪讬谉 讛诪转 讜驻讬专砖 专''转 讚讙讜诇诇 讛讬讬谞讜 讗讘谉 讙讚讜诇讛 砖注诇 讗专讜谞讜 砖诇 诪转 砖拽讜专讬谉 诪爪讘讛 讜讙讜诇诇讬谉 讗讜转讛 砖诐 讛拽专讜讘讬' 诇住讬诪谉 讜诇砖讜谉 讙讜诇诇 谞讜驻诇 讘讗讘谉 讻讚讻转讬讘 (讘专讗砖讬转 讻讟) 讜讙诇诇讜 讗转 讛讗讘谉 讜讙讜诇诇 讗讘谉 讗诇讬讜 转砖讜讘 (诪砖诇讬 讻讜) 讜讚讜驻拽 讛诐 砖转讬 讗讘谞讬' 砖谞讜转谞讬谉 讗讞转 诇专讗砖讜 讜讗讞转 诇专讙诇讬讜 诇爪讬讜谉 讜驻注诪讬诐 砖注讚讬讬谉 讛讗讘谉 讗讬谞讛 诪讜讻谞转 诇砖讜诐 砖诐 谞讜转谞讬谉 砖诐 讘讛诪讛 讗讜 砖讜诐 讚讘专 诇住讬诪谉 注讚 砖讬诪爪讗讜 讗讘谉 讜讛讬讬谞讜 讚转谞谉 讘注讬专讜讘讬谉 (讚祝 讟讜.) 讚讚讘专 砖讬砖 讘讜 专讜讞 讞讬讬诐 讗讬谉 注讜砖讬谉 讻讜' 讜讘讛讛讬讗 讚诪讚诇讙讬谉 讛讬讬谞讜 注''讙 讗专讜谞讜转 砖诇讗 讛讬讛 砖诐 诇讗 讙讜诇诇 讜诇讗 讚讜驻拽 讜诪讞诪转 讛诪转 诇讗 讛讬讬谞讜 诪讬讟诪讗讬诐 讻讚诪驻专砖 讛转诐 砖讛讬讛 讘专讜讘 讗专讜谞讜转 讞诇诇 讟驻讞 讜诪专讘讬 谞诪讬 砖驻讬专 讙讜诇诇 讜讚讜驻拽 诪注诇 驻谞讬 讛砖讚讛 讜讛讗 讚拽讗诪专 讚讜驻拽 讚讜驻拽讬诐 驻注诪讬诐 砖诪谞讬讞讬诐 讛讙讜诇诇 注''讙 砖转讬 讗讘谞讬诐 讜注讜讚 诪谞讬讞讬谉 诇专讗砖 讛讙讜诇诇 讗讘谉 讗讞转 讜诇住讜驻讜 讗讘谉 讗讞专转 讜诇讗 转拽砖讛 诇专' 讬讛讜砖注 讚讗诪专 讘驻专拽 拽诪讗 讚讻转讜讘讜转 (讚祝 讚: 讜砖诐) 诪讗讬诪转讬 讞诇 讗讘讬诇讜转 诪砖讬住转诐 讛讙讜诇诇 讘诪拽讜诐 砖讗讬谉 讙讜诇诇 诪转讬 讞诇 讚讬''诇 诪讻讬 讗讛讚专讬 讗驻讬讬讛讜 诪拽讘专讗 讻讚讗诪专 讘诪讜''拽 (讚' 讻讘.) 讘讛谞讛讜 讚诇讗 讗讝诇讬 讘转专 砖讻讘讗 诪谞讜 诪讻讬 讗讛讚专讬 讗驻讬讬讛讜 讜讬砖 讚讜讞讬谉 专讗讬讛 砖诇 专''转 讚诪讗讬 讚诪讬讬转讬 专讗讬讛 诪讚诪讚诇讙讬谉 讛讬讬谞讜 讗祝 注诇 驻讬 砖讛讙讜诇诇 诪讟诪讗 讘讗讛诇 诪''诪 讬讻讜诇讬谉 讛讬讬谞讜 诇讚诇讙 讜诇讟诪讗 注爪诪谞讜 讘讙讜诇诇 讚讛讗 转谞讬讗 讻诇 讟讜诪讗讛 砖讗讬谉 讛谞讝讬专 诪讙诇讞 注诇讬讛 讗讬谉 讻讛谉 诪讜讝讛专 注诇讬讜 讜讙讜诇诇 讜讚讜驻拽 讗讬谉 讛谞讝讬专 诪讙诇讞 注诇讬讬讛讜 讻讚转谞谉 讘诪住讻转 谞讝讬专 驻专拽 讻''讙 (讚祝 谞讚.) 讜讗诪专 专''转 讚诪砖讘砖转讗 讛讛讬讗 讚诪住讻转 砖诪讞讜转 讚讛讗 讛砖''住 注专讜讱 讚专讘讬注讬转 讚诐 讗讬谉 讛谞讝讬专 诪讙诇讞 注诇讬讜 讻讚转谞谉 讛转诐 讘谞讝讬专 讜讻讛谉 诪讜讝讛专 讜讗诐 讛讘专讬讬转讗 讘讛砖''住 讛讜讛 驻专讬讱 注诇讛 讜诪砖讘砖 诇讛 讻讚讗砖讻讞讬谞谉 讘讻诪讛 讚讜讻转讬谉 讚诪砖讘砖 诇讛讜 讜讗驻讬诇讜 讛讜讬讗 诪转专爪转讗 讗讻转讬 讛讬讗讱 诪讚诇讙讬谉 讛诇讗 诪讞诪转 讛诪转 讛讬讜 诪讬讟诪讗讬诐 讜讛讙讜诇诇 讜讚讜驻拽 诇讗 讛讬讜 讞讜爪爪讬谉 讜诪讛 砖讛讘讬讗 专讗讬讛 诪注讬专讜讘讬谉 讬砖 讚讜讞讬谉 讚讗注''驻 砖讗讬谉 专讙讬诇讜转 诇注砖讜转 讻住讜讬 讗专讜谉 诪讘注诇讬 讞讬讬诐 讻诪讛 讚讘专讬诐 讗砖讻讞谉 讚诇讗 砖讻讬讞讬 讜诪讬讬专讬 讘讛讜 讛砖''住 诇讛专讗讜转 诇谞讜 讛讚讬谉 讜讚专讜砖 讜拽讘诇 砖讻专 讻讚讗诪专讬' 讘讘讛诪讛 讛诪拽砖讛 (讞讜诇讬谉 讚祝 讟.) 讘诇注转讜 讞讜诇讚讛 讜讛讜爪讬讗转讜 讜讛讻谞讬住转讜 讜讛拽讬讗转讜 讜讬爪讗 诪讗诇讬讜 诪讛讜 讛讚讘讬拽 砖谞讬 专讞诪讬诐 讜讬爪讗 诪讝讛 讜谞讻谞住 诇讝讛 诪讛讜 讜讗祝 注诇 驻讬 砖讝讛 诇讗 讬讛讬讛 诇注讜诇诐 讜注讜讚 诪拽砖讬谞谉 诇驻讬专讜砖 专''转 诪讚转谞讬 讘讛讚讬讗 讘转讜住驻转讗 讚讗讛诇讜转 讘驻专拽 讗诪专 专讘讬 讬讛讜讚讛 砖转讬 讗讘谞讬诐 讙讚讜诇讜转 砖注砖讗谉 讙讜诇诇 诇拽讘专 讛诪讗讛讬诇 注诇 讙讘讬 砖转讬讛谉 讟诪讗 谞讬讟诇讛 讗讞转 诪讛谉 讛诪讗讛讬诇 注诇 讙讘讬 砖谞讬讬讛 讟讛讜专 诪驻谞讬 砖讬砖 诇讟讜诪讗讛 讚专讱 砖转爪讗 讜诪讛 讚专讱 砖转爪讗 砖讬讬讱 诇驻讬专讜砖 专''转 讜讘注专讜讱 驻讬专砖 讘注谞讬谉 讗讞专 讘注专讱 讙诇诇 讜讻驻讬专讜砖讜 讬转讻谉 诪讛 砖讘转讜住驻转讗:





专讘 谞住讬诐 讙讗讜谉

讘驻专拽 讻诇 讬砖专讗诇 讬砖 诇讛诐 讞诇拽 (住谞讛讚专讬谉 讚祝 爪讚) 讙专住讬谞谉 讗"专 讬讜讞谞谉 讗讜转讜 诪诇讗讱 砖讛讜讗 诪诪讜谞讛 注诇 讛专讜讞讜转 讚讜诪讛 砖诪讜 讜讻讘专 讛讝讻专谞讜 讗讜转讜 讘讘专讻讜转:




住诇讬拽 砖讜讗诇 讗讚诐.





讛诪讗讬专讬

诇注讜诇诐 讬讛讗 讗讚诐 专讜讚祝 讗讞专 讛转砖讜讘讛 注讚 砖诇讗 讬诪讜转 讘讞讟讗讜 砖讗诐 讬诪讜转 讘讞讟讗讜 讗讬谉 诇讜 注讜讚 讻驻专讛 讚专讱 爪讞讜转 讗诪专讜 讜讛专讜讞 转砖讜讘 讗诇 讛讗诇讛讬诐 讗砖专 谞转谞讛 转谞讛 诇讜 讻诪讛 砖谞转谞讛 诇讱 诪砖诇 诇诪诇讱 砖讞诇拽 讘讙讚讬 诪诇讻讜转 诇注讘讚讬讜 驻拽讞讬诐 砖讘讛诐 拽驻诇讜诐 讜讛谞讬讞讜诐 讘拽讜驻爪讗 讟驻砖讬诐 砖讘讛诐 讛诇讻讜 讜注砖讜 讘讛诐 诪诇讗讻讛 诇讬诪讬诐 讘拽砖 讛诪诇讱 讗转 讘讙讚讬讜 驻拽讞讬诐 砖讘讛诐 讛讞讝讬专讜诐 讻砖讛诐 诪讙讜讛爪讬诐 讜讛讟驻砖讬诐 讛讞讝讬专讜诐 诪诇讜讻诇讻讬诐 砖诪讛 讛诪诇讱 诇拽专讗转 驻拽讞讬诐 讜讻注住 诇讟驻砖讬诐 注诇 讛驻拽讞讬诐 讗诪专 讻诇讬 讬谞转谞讜 诇讗讜爪专 讜讛诐 讬诇讻讜 诇讘转讬讛诐 诇砖诇讜诐 讜注诇 讛讟驻砖讬诐 讛讜讗 讗讜诪专 讻诇讬 讬谞转谞讜 诇讻讘讬住讛 讜讛诐 讬讞讘砖讜 讘讘讬转 讛讗住讜专讬诐:





转讜住驻讜转 专讬"讚

拽讘注谉 讘驻讜转讞转 讟诪讗讬. 讗讬谉 诇驻专砖 砖注讚 砖诇讗 讬拽讘注 讛驻讜转讞转 诇砖讚讛 讜诇转讬讘讛 讗讬谞讛 诪拽讘诇转 讟讜诪讗讛 讚讛讗 诇讗 讞讝讬讗 诪讬讚讬 讻"讗 讻砖讬拽讘注谞讛 讜住讜讙专讬谉 讘讛 讗转 讛砖讚讛 讜诪砖"讛 讻讬 拽讘注讛 讘讚诇转 讟讛讜专讛 讚讛讗 诇注讜诇诐 诇讗 讬专讚讛 注诇讬' 讟讜诪讗讛 讚讗"讻 讛讬讻讬 转谞谉 砖讗诐 讛讬讜 讛讞驻讬' 砖诇 诪转讻转 讟诪讗讛 讜砖诇 注抓 讟讛讜专讛 讛"讚 讗讬 砖讚讛 讜诪讙讚诇 讗讬谞谉 讘讗讬谉 讘诪讚讛 讗注"驻 砖讛讞驻讬谉 砖诇 注抓 讟诪讗讛 讚讻诇 讛诪讞讜专讘 诇讟诪讗 讟诪讗 讜讗讬 讘讗讬谉 讘诪讚讛 讗注"驻 砖讛讞驻讬谉 砖诇 诪转讻转 讟讛讜专讛 讚讻诇 讛诪讞讜讘专 诇讟讛讜专 讟讛讜专讛 讗诇讗 讘注"讻 转诇讜砖讛 诪拽讘诇转 讟讜诪讗讛 诪讻讬 拽讘注 讘讛 讛讞驻讬谉 讜讗驻"讛 砖诇 讙诇 讟讛讜专讛 诪谞驻讬 砖注诇 讚注转 讻谉 谞注砖讬讛 诪转讞诇转讛 讻讚驻专讬砖讬转 讘转砖讜讘讜转:





讗诪专 专讘 砖砖转 讗诐 讬砖 注诇讬' 注讚 讜转专转 驻讬' 讗诐 讬砖 讗讘谉 砖讬砖 注诇讬讛 注讚 诪讜转专转 诇拽谞讞 讘讛 砖讻讘专 诪讜讻谞讛 讛讬讗 讜讗讬谉 注诇讬' 转讜专转 诪讜拽爪讛 讜讗注"驻 砖讛谉 讬讜转专 诪诪诇讗 讛讬讚 讛谉 诪讜转专讜转 讜讗注"驻 砖讬专讚讜 注诇讬' 讙砖诪讬诐 讗诐 专砖讜诪讛 谞讬讻专 诪讜转专转 讛讬讗 砖讻讘专 讛讜讻谞讛:





诪讛专砖"讗 - 讞讬讚讜砖讬 讛诇讻讜转

讘讚"讛 注讚 砖讬住转讜诐 讻讜' 砖谞拽专讗 讚讜驻拽 诇驻讬 砖讛谞砖讬诪讛 讚讜驻拽转 讻讜' 注讻"诇 专"诇 讻驻讬' 砖谞讬 砖驻专砖"讬 讛转诐 讚讚驻拽讗 讛讜讗 讞转讬讻讛 砖拽讜专讬谉 驻诇讗谞拽讬谉 讻砖讛讘讛诪讛 讬讙注讛 讛讬讗 讚讜驻拽转 注"讬 谞砖讬诪讛 讜拽"诇:


讘讗"讚 讛诇讗 诪讞诪转 讛诪转 讛讬讜 诪讟诪讗讬谉 讜讛讙讜诇诇 讜讚讜驻拽 诇讗 讛讬讜 讞讜爪爪讬谉 讻讜' 注讻"诇 诪砖讜诐 讚讗驻讬诇讜 讻讬 诪讜拽诪讬 诇讛 讘讬砖 讘讛谉 讞诇诇 讟驻讞 讻讚讗诪专 讛转诐 诪"诪 注"讬 讛诪转 讛谉 诪讟诪讗讬谉 砖诪讗讛讬诇讬谉 注诇 讛诪转 讻讬讜谉 砖讛讙讜诇诇 讛讜讗 讟诪讗 讜讻诇 讚讘专 讟诪讗 讗讬谞讜 讞讜爪抓 讘驻谞讬 讛讟讜诪讗讛 诪砖讗"讻 诇驻专"转 讚讻讬住讜讬 讛讗专讜谉 诇讗 诪讬讟诪讗 讻诇诇 讜砖驻讬专 讞讜爪抓 讘驻谞讬 讛诪转 砖诪讗讛讬诇讬谉 注诇讬讜 讜拽"诇:


讘讗"讚 讜讘注专讜讱 驻讬' 讘注"讗 讘注专讱 讙诇诇 讻讜' 注讻"诇 讜讘转讜住驻讜转 驻专拽 拽诪讗 讚讻转讜讘讜转 讻转讘讜 砖讛讜讗 讻注讬谉 驻专砖"讬 注"砖 讜讘注专讜讱:





诪讛专砖"讗 - 讞讬讚讜砖讬 讗讙讚讜转

注讚 砖讬转注讻诇 讛讘砖专 砖谞讗诪专 讗讱 讜讙讜' 讜谞驻砖讜 讜讙讜'. 讜诇注讬诇 讚讬诇讬祝 诪讛讗讬 拽专讗 讜谞驻砖讜 注诇讬讜 转讗讘诇 讚讛讬讬谞讜 专拽 讝' 讛讬讬谞讜 诇注谞讬谉 讗讘诇讜转 讛谞砖诪讛 注诇 讛讙讜祝 讗讘诇 诇注谞讬谉 讬讚讬注讛 诪讚诪讛 讛谞驻砖 诇讘砖专 讻驻讬专砖"讬 诇讝诪谉 砖讬砖 诇讜 讘砖专 讬砖 诇讜 谞驻砖 讻讜' 注"砖 讜拽"诇:


讜讛专讜讞 转砖讜讘 讗诇 讜讙讜'. 讛专讜讞 讛讬讗 讛谞砖诪讛 讻诪"砖 讜讬驻讞 讘讗驻讬讜 谞砖诪转 专讜讞 讜讙讜' 讜拽"诇:


讘拽讜驻住讗 讻讜'. 诇讬讻讗 诇驻专讜砖讬 讚讛谞讬讞讜诐 讘拽讜驻住讗 讜诇讗 砖诪砖讜 讘讛诐 讻诇诇 讚讗"讻 诇诪谞"诪 讛讞诇讬拽讜诐 讚讗讬谞讜 讚讜诪讛 讚讛讞诇讬拽讜诐 讚专讱 驻拽讚讜谉 讚讗"讻 讛讟驻砖讬诐 注砖讜 砖诇讗 讻讛讜讙谉 讚砖诇讞讜 讬讚 讘驻拽讚讜谉 讗诇讗 讚讛讞诇讬拽讜诐 讚专讱 砖讗诇讛 砖讬砖转诪砖讜 讘讛诐 注讚 讝诪谉 诪讛 讜诇讗 拽讘注 诇讛诐 讝诪谉 讘驻讬专讜砖 讛驻拽讞讬诐 砖讘讛诐 诇讗 砖讬诪砖讜 讘讛诐 专拽 砖讬诪讜砖 谞拽讬 砖诇讗 讬讘讜讗讜 讘讙讚讬 诪诇讻讜转 诇讬讚讬 诇讻诇讜讱 讜讻砖讬讘讜讗讜 诇注砖讜转 诪诇讗讻讛 谞诪讘讝讛 拽驻诇讜诐 讜讛谞讬讞讜诐 讘拽讜驻住讗 讜讛讟驻砖讬诐 注砖讜 讘讛诐 讻诇 诪诇讗讻转诐 诇讬诪讬诐 讻讜' 讚讛讬讬谞讜 诇讝诪谉 住讜祝 讛砖讗诇讛 讜讻谉 讛注谞讬谉 讘谞砖诪讛 砖讛讜讗 讛讻诇讬 砖诇讗 谞转谞讛 诇讛讙讜祝 专拽 讚专讱 砖讗诇讛 诇讝诪谉 诪讛 讻驻讬 讛讙讝专讛 讜诇讗 谞拽讘注 诇讛 讝诪谉 讝讛 讘驻讬专讜砖:


注诇 讙讜驻谉 砖诇 爪讚讬拽讬诐 讗讜诪专 讬讘讗 砖诇讜诐 讜讙讜' 讜注诇 讙讜驻谉 砖诇 专砖注讬诐 讻讜' 讗讬谉 砖诇讜诐 讻讜'. 诪驻讜专砖 驻' 讛谞讜砖讗 注"砖:


讜讛讬转讛 谞驻砖 讗讚讜谞讬 爪专讜专讛 讜讙讜'. 讗讘讬讙讬诇 讛讬讗 讗诪专讛 讻谉 诇讚讜讚 砖讛讬转讛 诪讻诇诇 讝' 谞讘讬讗讜转 驻"拽 讚诪讙讬诇讛 讜谞转谞讘讗讛 注诇 注讜诇诐 讛谞砖诪讜转 砖讬讛讬讛 谞驻砖 讚讜讚 砖诐 爪专讜专讛 讘爪专讜专 讛讞讬讬诐 讚讛讬讬谞讜 讙谞讜讝讜转 转转转 讻住讗 讻讘讜讚 讜讛讬讗 砖讗诪专讛 讙"讻 诇讜 讜讗转 谞驻砖 讗讜讬讘讬讱 讜讙讜' 讜讛讗 讜讚讗讬 讚诇讗讜 注诇 砖讗讜诇 谞转谞讘讗讛 讻谉 讻讚诪砖诪注 专讬砖讗 讚拽专讗 讜讬拽诐 讗讚诐 诇专讚驻讱 讜讙讜' 讚讛讗 讚专砖讬谞谉 讚讗"诇 砖诪讜讗诇 诇砖讗讜诇 诪讞专 讗转讛 讜讘谞讬讱 注诪讬 讜讙讜' 注诪讬 讘诪讞讬爪转讬 讗诇讗 注诇 讚讜讗讙 讗"谞 注诇 谞讘诇 讗讬砖讛 讗诪专讛 讻谉 讜讬砖 讘讝讛 讛诪讗诪专 住讜讚 讙诇讙讜诇 谞砖诪讜转 砖谞驻砖 讗讚诐 砖诇讗 讝讻讛 讘讞讬讬讜 转谞转谉 注讚 讙"驻 讘讙讜祝 讗讞专讬诐 讗讜诇讬 讬讝讚讻讱 讛谞砖诪讛 砖诐 讜住诪讻讜讛讜 讗拽专讗 讛谉 讻诇 讗诇讛 讬驻注诇 讗诇 驻注诪讬诐 砖诇砖 注诐 讙讘专 诪砖讗"讻 谞驻砖 讛爪讚讬拽 讙诪讜专 讘诪讜转讜 谞砖讗专 讻讱 讜诇讗 讘讗 诇讙讜祝 讗讞专 讜讝"砖 谞驻砖讜转诐 砖诇 爪讚讬拽讬诐 讙谞讜讝讜转 转讞转 讻住讗 讻讘讜讚 砖谞讗诪专 谞驻砖 讗讚讜谞讬 爪专讜专讛 讘爪专讜专 讛讞讬讬诐 谞砖讗专 砖诐 讘讗讜爪专 讛讞讬讬诐 诪砖讗"讻 谞驻砖 讛专砖注 讬拽诇注谞讛 讘讻祝 讛拽诇注 诪讙讜祝 诇讙讜祝 讜讛讬讬谞讜 讛诪砖诇 砖讬谞转谞讜 诇讻讘讬住讛 讗讜诇讬 讬讝讚讻讱 讜讬转讻讘住 讘讙讜祝 讗讞专 讛讬讜转专 谞拽讬 讜拽"诇:


谞诪住专讬诐 诇讚讜诪讛 讻讜'. 讬砖 诇讚拽讚拽 讘讝讛 讛讗 讗诪专讬' 驻"拽 讚专"讛 讘讘讬谞讜谞讬诐 讜专讘 讞住讚 诪注讛 讻诇驻讬 讞住讚 讜讬"诇 讚讛讬讬谞讜 讘讚讬谉 诇注转讬讚 讗讘诇 讘注讜诇诐 讛谞砖诪讜转 诇讛讬讜转诐 讙谞讜讝讜转 转讞转 讻住讗 讛讻讘讜讚 诇讗 讬讝讻讜 讘讜 专拽 爪讚讬拽讬诐 讙诪讜专讬诐 讗讘诇 讛讘讬谞讜谞讬诐 转诇讜讬诐 讜注讜诪讚讬诐 讘讬讚 讚讜诪讛 诪诇讗讱 讛诪诪讜谞讛 注诇讬讛诐 讜讬砖 诇讛诐 诪谞讜讞讛 砖诐 注讚 讬讜诐 讛讚讬谉 诇注转讬讚 讜拽"诇:


注转讬讚讬诐 爪讚讬拽讬诐 讻讜' 讗"诇 讜诪谞讜 诪专讬 讻讜'. 讬砖 诇讚拽讚拽 讘讻诇 讝讛 讗诪讗讬 诇讗 讛拽砖讛 诇讜 诪注讬拽专讗 诪拽专讗 讚讻转讬讘 讘讗讜专讬讬转讗 讻讬 注驻专 讗转讛 讜讗诇 注驻专 讜讙讜' 讻讚驻专讬讱 诇讬讛 诇讘住讜祝 讜注"拽 讗诪讗讬 拽讗诪专 讗讛讗 讚专讘 诪专讬 诇讗 讬讚注谞讗 讛讗 讗讬讻讗 诇讗讜拽诪讗 谞诪讬 讘砖注讛 讗转转 拽讜讚诐 转讞讬讬转 讛诪转讬诐 讜注"拽 诪讗讬 拽讗诪专 讞讝讬讬讛 讚讗讬转 讘讬讛 诪砖砖讗 讻讜' 讛讗 注"讻 诪注讬拽专讗 谞诪讬 讞讝讗 讘讬讛 诪砖砖讗 诪讚驻专讬讱 诇讬讛 讜讛讗 拽专讗 讻转讬讘 讜讬砖讜讘 讛注驻专 讗诇 讜讙讜' 诪讘讜讗专 讘讝讛 注"驻 诪"砖 驻' 讛诪驻诇转 砖诇砖讛 砖讜转驻讬谉 讘讗讚诐 诪谉 讛讗砖讛 讗讜讚诐 讜讘砖专 诪谉 讛讗讬砖 注爪诪讜转 讜讙讬讚讬谉 诪讛拽讘"讛 讛谞砖诪讛 讜诪讝讛 谞讞诇拽讜 讘讗讚诐 讙' 讞诇拽讬 诪讚讜转 讛谉 诇注讜讘 讛谉 诇专注 讚讬砖 注讜讘 诇砖诪讬诐 讜诇讘专讬讜转 讜诇注爪诪讜 讜讘讛讬驻讱 诇专注 讚讛讬讬谞讜 讛讗' 诇砖诪讬诐 诪谉 讛谞砖诪讛 讛讘' 诇讘专讬讜转 诪谉 讛讗砖讛 砖讛讬讗 讘"讜 讛讙' 诇注爪诪讜 诪讗讘讬讜 讻诪砖诪注讜 注爪诪讜转 诪讗讘讬讜 讜讗诇讜 讛砖谞讬诐 讬砖 诇讛诐 讛砖讗专讜转 诇讗讞专 诪讜转 讛讗讚诐 讚讛讬讬谞讜 讛谞砖诪讛 诪讛拽讘"讛 讜讛注爪诪讜转 诪讗讘讬讜 砖注爪诐 讗' 谞砖讗专 讗砖专 诪诪谞讜 注转讬讚 诇讛讞讬讜转 讻讚讗讬转讗 讘诪讚专砖讜转 讜注讚"讝 讗诪专讜 讻砖讛爪讚讬拽 谞驻讟专 讙' 讻转讜转 诪讛"砖 讬讜爪讗讜转 讻讜' 讜讘砖注讛 砖讛专砖注 谞讗讘讚 诪谉 讻讜' 讚讬讚讜注 讛讜讗 讻讬 讘讻诇 诪注砖讛 讗讚诐 讛谉 诇专注 讛谉 诇讟讜讘 谞讘专讗 诇讜 诪诇讗讱 诇驻讬 讛诪注砖讛 讜讻诪"砖 讛注讜砖讛 诪爪讜讛 讗讞转 拽讜谞讛 诇讜 驻专拽诇讬讟 讗讞讚 讜拽讜谞讛 诪诇砖讜谉 拽讜谞讛 砖诪讬诐 讜讗专抓 讜讙讜' 讜诇讝讛 讻砖讛爪讚讬拽 谞驻讟专 讜讗讬谞讜 讗讘讚 讜讬砖 诇讜 讛砖讗专讜转 讬讘讜讗讜 诇讜 讙' 讻转讜转 诪讛"砖 诪讙' 驻注讜诇讜转 诪爪讜讛 砖讛谉 诇注讜讘 诇砖诪讬诐 讜诇讘专讬讜转 讜诇注爪诪讜 讗' 讗讜诪专转 讬讘讗 砖诇讜诐 注"砖 砖讛讬讛 诇讜 砖诇讜诐 讜讟讜讘 诇讘专讬讜转 讜讗讞转 讗讜诪专转 讛讜诇讱 谞讻讞讜 注"砖 驻注讜诇讜转 注爪诪讜 诇注讜讘 讚讛讬讬谞讜 谞讜讻讞 注爪诪讜 讜讗讞转 讗讜诪专转 讬谞讜讞讜 注诇 诪砖讻讘讜转诐 注"砖 讛谞砖诪讛 砖讗讬谉 诇讛 诪谞讜讞讛 讘注讜讛"讝 讘讙讜祝 讜讗诪专 砖讘砖注讛 砖讛专砖注 谞讗讘讚 诪诪砖 砖讗讬谉 诇讜 讛砖讗专讜转 诇注讜讛"讘 讙' 讻转讜转 诪诇讗讻讬 讞讘诇讛 讬讜爪讗讬诐 诇拽专讗转讜 诇驻讬 驻注讜诇讜转讬讜 讗讞转 讗讜诪专转 讗讬谉 砖诇讜诐 讜讙讜' 砖讛讬讛 专注 诇讘专讬讜转 讜诇讗 讛讬讛 诇讜 谞讞转 讜砖诇讜诐 注诪讛诐 讜讗讞转 讗讜诪专转 诇诪注爪讘讛 讜讙讜' 砖讛讬讛 专注 诇注爪诪讜 讜讗讞转 讗讜诪专转 专讚讛 讜讛砖讻讘讛 讜讙讜' 注"砖 砖讛讬讛 专注 诇砖诪讬诐 讜砖讻讘 注诐 注专诇讬诐 砖讗讬谉 诇讛诐 转拽讜诪讛 诇注讜讛"讘 讜讘注谞讬谉 讛砖讗专讜转 砖诇 讛爪讚讬拽讬诐 谞讙注讜 讘讜 讙"讻 讛讻讗 讜诇驻讬 砖专讘 诪专讬 住转诐 讚讘专讬讜 注转讬讚讬诐 爪讚讬拽讬诐 诇讛讬讜转 注驻专讗 讚诪砖诪注 讻诇 讛讙讜祝 讻诇讛 讜诇讗 讬砖讗专 讘讜 专拽 讞诇拽 讗诇讜讛 砖讛讬讗 讛谞砖诪讛. 讗"诇 讜诪谞讜 诪专讬 讚诇讗 讬讚注谞讗 诇讬讛 讜讗"诇 专"谞 讜讛讗 拽专讗 讻转讬讘 讻讚讗诪专 专讘 诪专讬 讜讬砖讜讘 讛注驻专 讜讙讜'. 讜讗"诇 讚讗拽专讬讬讱 拽讛诇转 诇讗 讗拽专讬讬讱 诪砖诇讬 砖讛讜讗 讜讚讗讬 注讬拽专 讚讗讬讻讗 诇诪"讚 拽讛诇转 讗讬谞讜 诪讟诪讗 讗转 讛讬讚讬诐. 讜讻转讬讘 讘讬讛 讜专拽讘 注爪诪讜转 拽谞讗讛. 讚讻诇 诪讬 砖讬砖 诇讜 拽谞讗讛 讘诇讘讜 讚讛讬讬谞讜 诪讚转 专注 诇注爪诪讜:


注爪诪讜转讬讜 诪专拽讬讘讬谉 砖讛讜讗 讞诇拽讜 诪讗讘讬讜 讗讘诇 讻诇 砖讗讬谉 诇讜 拽谞讗讛 讻讜' 讜讛砖转讗 讜讬砖讜讘 讛注驻专 讜讙讜' 诪讬讬专讬 讙诐 讘爪讚讬拽讬诐 讚讛讬讬谞讜 讛注驻专 砖讛讜讗 讞诇拽讜 诪讗诪讜 讗讘诇 讛注爪诪讜转 砖讛讜讗 讞诇拽讜 诪讗讘 谞砖讗专 拽讬讬诐. 讜讗诪专 讚讞讝讬讬讛 讚讗讬转 讘讬讛 诪砖砖讗 讻讜' 讚讛讬讬谞讜 讚讘专 谞讜住祝 砖讙诐 讘砖专讜 砖讛讜讗 讞诇拽 讛讗诐 诇讗 讛讬讛 谞专拽讘 讻诪"砖 讘驻' 讛驻讜注诇讬诐 讙讘讬 专讗讘"砖 砖讛讬讛 讟讜讘 讙诐 诇讘专讬讜转. 讜讗"诇 诇讬拽讜诐 诪专 讻讬讜谉 砖讻诇 讙' 讛讞诇拽讬诐 拽讬讬诪讬谉 讘讱. 讗"诇 讗驻讬诇讜 谞讘讬讗讬 砖讛讜讗 讬讜转专 注讬拽专 诪诪砖诇讬 砖讗讬谞讜 专拽 专讜讛"拽 诇讗 拽专讬转:


讚讻转讬讘 讻讬 讗谞讬 讛' 讘驻转讞讬 讗转 拽讘专讜转讬讻诐 讜讙讜' 讙诐 砖讻诇 讙' 讞诇拽讬诐 拽讬讬诪讬谉 爪专讬讱 驻转讞 诪诪谞讜 讬转' 讘"讛 砖讘讬讚讜 诪驻转讞 砖诇 转讞讬讬讛. 讜诪拽砖讛 讛讻转讬讘 讻讬 注驻专 讗转讛 讜讗诇 注驻专 讜讙讜' 讘讗讚诐 讛专讗砖讜谉 讜讻诇 讙讜驻讜 讗祝 讛注爪诪讜转 讛讬讛 诪谉 讛注驻专 讜讗"讻 诇讗 讛讬讛 诇讜 讛砖讗专转 讛讙讜祝 讜讘讗讙讚讛 讚驻' 讞"讛 诪讜讻讞 讚讬砖 讙诐 诇讗讚诐 讛专讗砖讜谉 讛砖讗专讜转 讚讗诪专讬谞谉 砖诐 讘讚讬讜拽谞讬 注爪诪讛 诇讗 转住转讻诇 讜讘讘' 注拽讬讘讬讜 讛住转讻诇. 讜讗"诇 讛讛讬讗 砖注讛 讗讞转 拽讜讚诐 转讞讬讬讛 讻讜'. 讜讛讟注诐 讘讜 讻讚讬 砖讬讛讬讛 谞讘专讗 讬砖 诪讗讬谉 讻诪讜 砖谞讘专讗 讘讝' 讚讬诪讬 讘专讗砖讬转 讜讚讜"拽:


讛讬讻讬 讗住拽讬讛 讻讜'. 讚讛讗 讜讚讗讬 讗讬谉 讻讞 诇讗讜讘讗 讟诪讬讗 讘砖诪讬诐 转讞转 讻住讗 讛讻讘讜讚 讜注讜讚 注讜诇讬诐 诪谉 讛讗专抓 讻转讬讘 讜诪砖诪注 诇讬讛 讚谞砖诪转讜 讛注诇转讛 诪讚讻转讬讘 讜讬讗诪专 砖诪讜讗诇 讜讙讜' 讜讗讬谉 讻讞 诇讙讜祝 讘诇讗 谞砖诪讛 诇讚讘专 讜拽"诇:





讞讻诪转 砖诇诪讛

讙诪' 讗"诇 讗讬讻讗 砖讻讬讘谞讗 讻讜'. 谞"讘 专"诇 讗讬 砖讻讬讘谞讗. 砖诐 讗诪专 专讘 诪专讬 讻讜' 讚诇讗 讬讚注谞讗 诇讬讛 讗诪专 诇讬讛 讜讛讗 拽专讗 讻讜' 讻爪"诇:


专砖"讬 讘讚"讛 诇讻讜讘住 爪"诇 诇讻讘讜住 讻讜':





专砖"砖

讙诪专讗 驻诇讬讙讬 讘讛 专"讞 讻讜' 讞讚 讗诪专 讻讜' 讜讞"讗 讻讜'. 诇讻讗讜专讛 讛"诇 诇讛砖"住 诇驻砖讜讟 讜诇讜诪专 转住转讬讬诐 讚专"讞 讛讜讗 讚讗诪专 注讚 砖讬转注讻诇 讛讘砖专 诪注讜讘讚讗 讚讘专讻讜转 (讬讞 讗') 讚讗"诇 专"讞 讚诇讬讬讛 讻讚讬 砖诇讗 讬讗诪专讜 讻讜':



专砖"讬 讚"讛 讗讘讗 讟诪讬讗. 讜讻"驻 专讘 讛讗讬. 讻爪"诇. 讜注诪砖"讻 讘讘专讻讜转 (谞讟 讗):





讛讙讛讜转 讬注讘"抓

讙诪' 讗讬谉 砖诇讜诐 讗诪专 讗诇讛讬 诇专砖注讬诐. 讻爪"诇 讜谞"讘 讜讛讜讗 讘讬砖注讬讛 住讜祝 住讬' 谞"讝 讜讘诪"诪 讛驻住讜拽讬诐 诇讗 爪讬讬谉 谞讻讜谞讛 讻讬 讛讜讗 讚讘专 诇诪讚 诪注谞讬谞讜 砖讙诐 讛驻住讜拽 讬讘讜讗 砖诇讜诐 讛讜讗 讘驻专砖讛 讛谞"诇 讜讻诇 讛注谞讬谉 诪讚讘专 诪讝讛 诪砖讗"讻 讘住讬' 诪"讞:





讘谉 讬讛讜讬讚注

转旨职谞侄讛指 诇讜止, 讻旨职诪讜止 砖讈侄谞旨职转指谞指讛旨 诇职讱指 讘旨职讟指讛殖专指讛 讗址祝 讗址转旨指讛 讘旨职讟指讛殖专指讛. 讬砖 诇讛拽砖讜转 讚讗诐 讚讬 诇讜 讘诇讗 转讜住驻转 讗诐 讻谉 诇诪讛 谞转谞讛 诇讜? 讜谞专讗讛 诇讬 讚讜讚讗讬 诇讗 谞转谞讛 诇讜 讗诇讗 讻讚讬 诇诪诇讗转 诇讛 讞住专讜谞讛 讜讬讞讝专谞讛 讘转讜住驻转 诪专讜讘讛, 讗讱 诇讻诇 谞驻砖 讬砖 诪诇讘讜砖 讜诪爪讜讛讜 砖转转谉 讗讜转讛 诇讜 讘诪诇讘讜砖 讟讛讜专 谞诪讬 砖谞转谞讛 诇讱 讘诪诇讘讜砖 讟讛讜专, 讜诇讻谉 诪住讬讬诐 讘诪砖诇 注诇 讙讜驻诐 砖诇 爪讚讬拽讬诐 讜讻讜', 讜讙讜驻诐 拽讗讬 注诇 诪诇讘讜砖 砖诇 讛谞驻砖 砖谞讞砖讘 讙讜祝 诇讙讘讬 讛谞驻砖.



诪指砖讈指诇 诇职诪侄诇侄讱职 讘旨指砖讉指专志讜指讚指诐 砖讈侄讞执诇旨值拽 讘旨执讙职讚值讬 诪址诇职讻讜旨转 诇址注植讘指讚指讬讜. 谞专讗讛 诇讬 讘住"讚 讛讜讗 诪砖诇 诇讻讜讞讜转 讛谞驻砖 讗砖专 诪讛诐 转讛讬讛 讛讛砖讻诇讛 讜讛讞讻诪讛 诇注砖讜转 讛诪注砖讬诐 讻讜诇诐 讘注讜诇诐 讛讝讛, 讜旨驻旨执拽职讞执讬诐 砖讈侄讘旨指讛侄诐 拽执驻旨职诇讜旨诐 讜职讛执谞旨执讬讞讜旨诐 讘旨职拽讜旨驻职住指讗, 讛诪砖讬诇 讗转 讬专讗转 砖诪讬诐 诇拽讜驻住讗 讻讚讻转讬讘 (讬砖注讬讛讜 诇讙, 讜) 讬执专职讗址转 讛殖' 讛执讬讗 讗讜止爪指专讜止, 谞诪爪讗 讛讬专讗讛 谞诪砖诇讛 诇讗讜爪专, 讜讛诐 讛谞讬讞讜 讻诇 讻讜讞讜转 讛谞驻砖 讘旨职拽讜旨驻职住指讗, 专爪讜谞讜 诇讜诪专 诇讛砖转诪砖 讘讛诐 讘注谞讬讬谞讬 讬专讗转 砖诪讬诐 讘诇讘讚 讜诇讗 讬注砖讜 讘讛诐 转砖诪讬砖 讞讬爪讜谞讬, 讗讘诇 讛址讟旨执驻旨职砖讈执讬诐 砖讈侄讘旨指讛侄诐 讛指诇职讻讜旨 讜职注指砖讉讜旨 讘旨指讛侄诐 诪职诇指讗讻指讛, 专讜爪讛 诇讜诪专 诪诇讗讻转 讛讙砖诪讬讜转 砖诇 诪讜转专讜转 讜转注谞讜讙讬 注讜诇诐 讛讝讛, 讜讛砖讻讬诇讜 诪讻讜讞讜转 讛谞驻砖 讛砖讻诇讛 诇讛专注, 讻诪讜 砖谞讗诪专 (讬专诪讬讛讜 讚, 讻讘) 讞植讻指诪执讬诐 讛值诪指旨讛 诇职讛指专址注 讜旨诇职讛值讬讟执讬讘 诇止讗 讬指讚指注讜旨. 讜住讜祝 讚讘专 注诇 驻旨执拽职讞执讬诐 讛诐 讛爪讚讬拽讬诐 讗砖专 讬转谞讜 讻诇讬诐 讛诐 讻讜讞讜转 讛谞驻砖 讜诪诇讘讜砖讬 讛谞驻砖 诇讗讜爪专 讛注诇讬讜谉 诇讛讬讜转 爪专讜专讬诐 讘爪专讜专 讛讞讬讬诐, 讜职讛址讙旨讜旨驻执讬诐 砖讈侄诇 讛址爪址讚旨执讬拽执讬诐 讬值诇职讻讜旨 诇职讘指转旨值讬讛侄诐 诇拽讘专 讗讞专 讛驻讟讬专讛, 诇职砖讈指诇讜止诐 砖砖诐 讬讛讬讜 诪讜砖讻讘讬诐 讘诇讬 专拽讘讜谉 注讚 讝诪谉 讛转讞讬讛 讜讬讞讬讜 讜讬转注谞讙讜 注诇 专讜讘 砖诇讜诐 讙诐 讛诐, 讗讱 注诇 讛址讟旨执驻旨职砖讈执讬诐 砖讛诐 讛专砖注讬诐 讗诪专 讻诇讬诐 砖讛诐 讻讜讞讜转 讛谞驻砖 讬执谞旨指转职谞讜旨 诇执讻职讘执讬住指讛 砖讬转讻讘住讜 讛谉 注诇 讬讚讬 讙讛讬谞诐 讛谉 注诇 讬讚讬 讙诇讙讜诇 讻讚讜诪诐 爪讜诪讞 讞讬 诪讚讘专 讻诇 讗讞讚 诇驻讬 讛专讗讜讬 诇讜 诇谞拽讜转讜, 讜讛讙讜驻讬诐 讬执转职讞址讘旨职砖讈讜旨 讘旨职讘值讬转 讛指讗植住讜旨专执讬诐 讛讜讗 讛拽讘专 砖砖诐 诪转讬讬住专讬诐 讘专讬诪讛 讜转讜诇注讛 注讚 讛讬讜转诐 注驻专 诪诪砖! 讜诪讛 砖讗诪专 砖讈侄诇 专职砖讈指注执讬诐, 讝讜止诪职诪讜止转 讜职讛讜止诇职讻讜止转, 驻讬专讜砖 注诇 讚专讱 砖讗诪专讜 专讘讜转讬谞讜 讝"诇 (注讘讜讚讛 讝专讛 讛.) 注讘讬专讛 诪诇驻驻转讜 讜讛讜诇讻转 注诪讜 诇讙讬讛谞诐, 讜讛讬讬谞讜 注诇 讻讜讞讜转 讛讟讜诪讗讛 砖谞讘专讗讜 诪谉 讛注讘讬专讜转, 讜讻谉 讻讗谉 讝讜止诪职诪讜止转 讘讻讜讞讜转 讛讟讜诪讗讛 讛讛诐.



砖讈侄诇 讘旨值讬谞讜止谞执讬诐 诪址讗讬? 讗指诪址专 诇值讬讛旨 讗执讬讻旨指讗 砖讈指讻执讬讘职谞指讗 讜职讻讜旨'. 驻讬专讜砖 专讘 谞讞诪谉 砖诪注 讛讗讬 诪诇转讗 诪砖诪讜讗诇 讘诇讞讬砖讛 讜讬讚注 砖砖诪讜讗诇 诇讗 讙诇讛 讗讜转讛 诇讝讜诇转讜, 讜诇讻谉 讗诪专 诇讜 讬驻讛 注砖讬转诐 砖砖讗诇转诐 讚讘专 讝讛 诪诪谞讬 注讻砖讬讜, 砖讗诐 讛讬讛 谞驻讟专 拽讜讚诐 砖讬讙诇讛 讛讬讛 讗讘讚 讚讘专 讝讛, 讚讗讬谉 讙诇讜讬 注讚讬讬谉 诇讗讚诐 讗讞专.



讜旨诪址谞旨讜旨 诪指专执讬 讚旨职诇指讗 讬指讚址注职谞指讗 诇值讬讛旨?. 谞专讗讛 诇讬 诇讗讜 诪砖讜诐 讙讗讜讛 讞住 讜讞诇讬诇讛 拽驻讬讚, 讗诇讗 诪砖讜诐 讻讘讜讚 转讜专讛 砖讛讜讗 讛讬讛 诪讙讚讜诇讬 讛讚讜专 砖拽讚诪讜 讜诪拽砖讬 诇讜 诪谉 讚讜专 讗讞专讜谉, 讜讻讛讗讬 讙讜讜谞讗 诪爪讬谞讜 砖讛拽驻讬讚 诪谞砖讛 注诇 专讘 讗砖讬 讘驻专拽 讞诇拽 诪砖讜诐 讚拽专讗讜 讞讘专讬谉.



讜职讛指讗 拽职专指讗 讻旨职转执讬讘: (拽讛诇转 讬讘, 讝) "讜职讬指砖讈止讘 讛侄注指驻指专 注址诇 讛指讗指专侄抓 讻旨职砖讈侄讛指讬指讛"!. 诪拽砖讬诐 讗诪讗讬 诇讗 讛拽砖讛 诪驻住讜拽 (讘专讗砖讬转 讙, 讬讟) 讻执旨讬 注指驻指专 讗址转指旨讛 讜职讗侄诇 注指驻指专 转指旨砖讈讜旨讘, 砖讛讜讗 驻住讜拽 转讜专讛? 讜谞专讗讛 诇讬 讘住"讚 讚讛转诐 讬砖 诇讛拽砖讜转 砖讬砖讜讘 诪拽爪转讜 讚讛讬讬谞讜 讛讘砖专 讘诇讘讚 砖讛讜讗 专讱 讜讬砖讗专讜 讛注爪诪讜转 讻诪讜 砖讛谉, 讜诇讻谉 讛讘讬讗 驻住讜拽 讝讛 讞讚讗 讻讬 转讬讘转 '讻旨职砖讈侄讛指讬指讛' 讬转讬专讛, 注诇 讻谉 讬砖 诇讜诪专 讚讘讗 诇讜诪专 砖讬砖讜讘 讻讜诇谉 讻砖讛讬讛 诪诪砖, 讜注讜讚 讚讻转讬讘 讻讗谉 (拽讛诇转 讬讘, 讝) 讜职讛指专讜旨讞址 转指旨砖讈讜旨讘 讗侄诇 讛指讗直诇止讛执讬诐, 诪讛 讛转诐 讻讜诇讛 讗祝 讻讗谉 讻讜诇讜 讜讗驻讬诇讜 注爪诪讜转. 讜讗讞专 砖转讬专抓 诇讜 讞讬诇讜拽 讘讬谉 爪讚讬拽讬诐 讜讘讬谉 讘注诇讬 拽谞讗讛, 讗讝 讙旨址砖讈职砖讈值讬讛旨 诇专讗讜转 讗诐 讝讛 专拽 讘注爪诪讜转 讗讜 讗诐 讗驻讬诇讜 讘讘砖专 讙诐 讻谉 讻讚讬 砖讬讚注 讗诪讬转讜转 讛注谞讬谉? 讜讻讬讜谉 讚讞讝讗 讘讬讛 诪职砖讈指砖讈指讗 驻讬专讜砖 诪诪砖讜转 讘砖专, 讗讝 讛拽砖讛 诇讜 诪驻住讜拽 讻执旨讬 注指驻指专 讗址转指旨讛 砖讛讜讗 驻住讜拽 转讜专讛, 讚注转讛 诇讬讻讗 诇砖谞讜讬讬 讚讗讬讬专讬 讘讘砖专 讚讜拽讗, 讚讛讗 专讗讛 讛讘砖专 拽讬讬诐. 讜讛讗 讚讗诪专 诇讜 诇指讗 讗址拽职专职讬指讬讱职 诪执砖讈职诇值讬, 驻讬专讜砖 讚讛讬讛 诇讜 诇诇诪讚讱 驻住讜拽 诪砖诇讬 砖讘讜 讬转讘讗专 讛驻住讜拽 讚拽讛诇转 砖讛讜讗 住转讜诐, 讜谞专讗讛 诇讬 讘' 驻注诪讬诐 '拽执谞职讗指讛' [156] 讻诪谞讬谉 '讬讘砖' [312], 讜讙诐 讛讜讗 讻诪谞讬谉 '专拽讬讘' []:



讗指诪址专 诇值讬讛旨: 诇值讬拽讜旨诐 诪址专 诇职讙址讜旨值讬讛旨 讚旨职讘值讬转指讗 讜职讻讜旨'. 谞专讗讛 诇讬 讜讚讗讬 专讘 谞讞诪谉 诇讗 讟注讛 讘讝讛, 讗诇讗 专爪讜谞讜 诇讜诪专 讻讚讬 诇拽讘专讜 讘讘讬转讜 讘讻讘讜讚 诇讗 讬砖讗专 讘转讜讱 砖讚讛讜, 讜讗诪专 诇讜 讻谉 诇值讬拽讜旨诐 诪址专 诇职讙址讜旨值讬讛旨 讚旨职讘值讬转指讗, 诇讬讟讜诇 专砖讜转 讝诪谞讜 讻讚讬 诇驻谞讜转讜 诪拽讘专 讝讛, 讜诪讛 砖讛砖讬讘 诇讜 讚旨址讗植驻执诇旨讜旨 谞职讘执讬讗值讬 诇指讗 拽指专执讬转, 专爪讜谞讜 诇讜诪专 注诇 讛专讗砖谞讛 讬砖 诇讜诪专 拽专讗 讘拽讟谞讜转讜 讜砖讻讞 注转讛 讻讬 讛讜讗 注住拽讜 讘转讜专讛 砖讘注诇 驻讛, 讗讱 驻住讜拽 讝讛 讛讜讗 讘谞讘讬讗讬诐 讚讬讞讝拽讗诇 砖拽讜专讬谉 讘讛驻讟专讛 讘讻诇 砖谞讛 讜讗讬讱 转砖讻讞? 注诇 讻谉 诪讜讻专讞 诇讜诪专 砖诇讗 诇诪讚转 讻诇诇!



讛指转指诐 讘旨职转讜止讱职 砖讈职谞值讬诐 注指砖讉指专 讞止讚侄砖讈 讛植讜指讛. 讛谞讛 专讘讬 讗讘讛讜 讛砖讬讘 诇讗讜转讜 诪讬谉 讘拽讬爪讜专 诪驻谞讬 砖讗讬谞讜 专讗讜讬 诇讙诇讜转 住讜讚 讚讘专 讝讛 讗诇讬讜, 讗讱 专讘讬谞讜 讛讗专"讬 讝"诇 讘砖注专 讛驻住讜拽讬诐 (住驻专 砖讜驻讟讬诐, 住讬诪谉 讛') 讘驻住讜拽 (砖诪讜讗诇 讗' 讘, 讬讟) 讜旨诪职注执讬诇 拽指讟止谉 转址旨注植砖侄讉讛 诇旨讜止, 讘讬讗专 住讜讚 讛谞驻诇讗 讛讝讛 注诇 谞讻讜谉 讬注讜讬讬谉 砖诐.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 拽专拽注 讘拽专拽注 诪讬讞诇驻讗. 讻"讛 诇注讬诇 讚祝 讻讟 注"讘 讜注讬' 讘转讜住驻讜转 砖诐 讚"讛 讙讝讬专讛:


砖诐 讻诇 诪讬 砖讬砖 诇讜 拽谞讗讛 讘诇讘讜. 注讬' 讘"讘 讚祝 讬讝 注"讗 转讜住' 讚"讛 砖讘注讛:





驻转讞 注讬谞讬诐

注讚 砖讬转注讻诇 讛讘砖专 讜讻讜' 注讬讬谉 转砖讜讘转 讛专砖讘"讗 住讬' 砖住"讟 讜讘砖讜"转 砖讘讜转 讬注拽讘 讞"讘 住讬' 爪"讝 讜讘转讬"讟 驻"讘 讚讗讘讜转 讜诪"砖 讘住' 讛拽讟谉 讘专讻讬 讬讜住祝 讬"讚 住讬' 砖住"讙 讘住"讚 讜注讬讬谉 转砖讜讘转 讛专讚讘"讝 讚驻讜住 讜讬谞讬爪讬讗 住讬' 转驻"讚 诪"砖 注诇 转砖讜讘转 讛专砖讘"讗 讛谞讝':


讛讬讻讬  讗住拽讬讛 诇砖诪讜讗诇 讘谞讙讬讚讗. 注讬讬谉 诪"砖 讛专讚讘"讝 讘转砖讜讘讜' 讛讞讚砖讜' 讚驻讜住 驻讬专讚讗 讘注谞讬谉 讝讛 砖讛讗专讬讱 诇讬砖讘 讛讗讬 讚讗住讬拽 砖诪讜讗诇 注"砖 讘讗讜专讱:

